Referat møte i Læringsmiljøutvalget 
21.01.2025

Til stede: Anita Gundrosen (møteleder), Rolf-Eirik Bexrud, Susanne Koch Stigberg, Jonatan Fuglevaag, Lars Solberg, Kjersti Berggraf Jacobsen, Ingrid Kvalheim,  
Forfall (faste medlemmer): Solveig Berge og Kasper Hetland  
Til stede (observatører): Morten Solberg Møller, Soad Hirkjølen og Elise Ager (referent)   
Forfall (faste observatører): Tone Skråning, Aina Karlstad og Anne-Lise Eng 
 Sak 00/2025: Godkjenning av saksliste og innkalling. 
Godkjent. 
Sak 00/2025: Godkjenning av referat fra 02.12.2024. 
Godkjent. 
Sak 1/2025: Orientering fra Studentparlamentet v/Lars Solberg. 
Opplæring av nytt studentparlament ble gjennomført 11-12. januar, med flere innlegg fra ansatte ved HiØ. Evaluering av opplæringen pågår. Anita Gundrosen bemerket at det var god energi og engasjement blant studentene. Studieseminar om livsmestring arrangeres 13. februar, og det er etterlyst mer informasjon for å sikre at ansatte er klar over dagen. I mars arrangeres UKÆ med komikere, quiz og konsert/DJ. 
Sak 2/2025: Orientering om pågående arbeid i UKU og kollegiet v/Kjersti Berggraf Jacobsen. 
Ikke avholdt møter i PRO-ut så langt i 2025. I møtet i desember ble arbeidsinstruks for emneansvarlige revidert. Denne er nå tilgjengelig på nett. Arbeid med handlingsplan for livslang læring pågår. Det planlegges en workshop om utdanningskvalitet for ledere på emnenivå 10. februar. Flere nedskjæringer og tiltak er gjennomført ved IIØ og LUSP. Berggraf Jacobsen vil fremover ha et fast punkt på UKU-møtene der hun skal informere om arbeidet i LMU. 
Sak 3/2025: Tildelingsbrevet til LMU 2025 v/leder. 
Utvalgsleder gjennomgikk tildelt budsjett. LMU søkte om 187 000 kr, men fikk tildelt 168 000 kr. Det er oppdaget en feil i potten for møtegodtgjøring for studenter, da satsen er basert på to timer i stedet for tre. Læringsmiljøprisen har lavest kroneverdi ved høgskolen, og AU ønsker å øke denne på sikt. En arbeidsgruppe skal opprettes for å lage en serviceerklæring/plattform for studenter, og midler er avsatt til å honorere studentene som deltar i dette arbeidet. 
Sak 4/2025: Midler til læringsmiljøtiltak 2025 v/Lars Solberg. 
LMU har nå fått en pott i budsjettet der studenter kan søke om midler til læringsmiljøtiltak. Det er behov for å skape engasjement og tydelige kriterier for tildeling. Nettskjema med QR-kode vurderes. Det ble understreket viktigheten av praktiske forklaringer og eksempler på læringsmiljøtiltak. Studenttillitsvalgte vil bli orientert om ordningen. Utvalgssekretær undersøker videre hvordan utbetalingsprosessen skal fungere. Videre er det viktig å avklare hvilke typer tiltak som allerede får midler fra høgskolen. Eksempelvis får linjeforeninger ved ITK støtte til etableringskostnader for linjeforeninger. 
Sak 5/2025: Læringsmiljøprisen, utlysning og tildelingskomité v/leder. 
Susanne Koch Stigberg (LMU/IIØ), Jonatan Fuglevaag (LMU), Jan-Erik Lie (HVO) og Einar Evensen (LUSP) utgjør komiteen. Viktig at Læringsmiljøprisen markedsføres både gjennom høyskolens kanaler og studentens egne kanaler. 
Sak 6/2025: Si-ifra kvartalsrapport v/leder. 
I siste kvartal ble det meldt inn 20 meldinger gjennom Sifra-systemet. Varslene er likt fordelt mellom studenter og ansatte. Med utgangspunkt i at HiØ har 700 ansatte og 8000 studenter ble det stilt spørsmål rundt evt. underrapportering. Samtidig påpekes det at HiØ legger til rette for at studenter og ansatte kan si ifra gjennom ulike kanaler, direkte i linja og gjennom tillitsvalgte.  Evaluering av Sifra-systemet pågår. Det ble diskutert behovet for et bedre utviklet avvikssystem.  
Sak 7/2025: Studiebarometeret 2024 v/Monika H. Forsbring. 
Svarprosenten generelt har gått noe ned, selv om det er økning på noen studier. LMU merker seg spesielt at medvirkning scores lavt av studentene. Det påpekes at mange studenter savner mer fokus på det sosiale, og at høgskolen bør støtte opp om aktiviteter rundt dette. Hvordan høgskolen tilrettelegger for et godt psykososialt miljø vil bli et viktig tema i dialogmøte med fakultetene våren 25.  Studentene er jevnt over fornøyd med det fysiske læringsmiljøet og med infrastruktur.  
Sak 8/2025: Handlingsplan for universell utforming – digitalt læringsmiljø v/Jørgen Hovde Grønlund. 
Hovde Grønlund påpekte at handlingsplanen er noe utdatert og lite konkret, og at det er behov for å gjøre den mer operativ. HiØ ligger etter når det gjelder tilrettelegging for syns- og hørselshemmede. Tilbud om opplæring i digitale verktøy for studentene varierer ut ifra studieprogram. Dette har vært drøftet i LMU ved flere anledninger. LMU er samstemte i at opplæring i digitale verktøy bør formaliseres som en del av studiestartpakken. Hovde Grønlund understreket at handlingsplanen burde ha flere operative tiltak, og at faglig linje må stå i front på dette. 
Sak 9/2025: SiØ orienterer om sitt arbeid med læringsmiljøet ved HiØ v/Morten Solberg Møller. 
Ny studentkoordinator, Trine, har kommet godt i gang. Trine praktiserer «åpen dør-løsning». Planlagte aktiviteter inkluderer stands fra SiØ, opplegg rundt Valentines day og seksuell helse i samarbeid med helsestasjon. Det planlegges også en ny gjenbruksdag. SiØ har nå blitt medeiere i KNSS, og Solberg Møller sitter som ressursperson der. Det er planlagt et nytt treningstilbud på begge campus. Solberg Møller informerer om at SiØ har blitt med i "Studenter spør", en digital plattform der studenter kan få svar fra fagpersoner. SiØ ser at det er 11 000 klikk på plattformen.

